ໂພຊະນາການໂດຍອົງການຊ່ວຍເຫຼືອເດັກ (Save theChildren) ເພື່ອປັບປຸງສຸຂະພາບຂອງແມ່ຍິງ ແລະເດັກນ້ອຍໃນ ສປປ ລາວ ປະຈຸບັນຜູ້ຈັດຕັ້ງປະຕິບັດໃນໄລຍະ 3 ປີໃນຕໍ່ໜ້າໂດຍອົງການພັດທະນາສາກົນຂອງປະເທດສະຫະລັດອາເມລິກາ (USAID) ຈະຊ່ວຍຫຼຸດຜ່ອນອັດຕາການຂາດສານອາຫານໃນເດັກ ແລະ ປັບປຸງໂພຊະນາການຂອງຄົວເຮືອນ, ລວມໄປເຖິງກິດຈະກຳນ້ຳສະອາດ, ສຸຂາພິບານ ແລະ ສຸຂະອະນາໄມໃນຊຸມຊົນ
ທ່ານ ໂຈນາທານ ສະໄຕເວີ້ສ ຮອງຜູ້ບໍລິຫານສຳລັບຂົງເຂດອາຊີຂອງໂຄງການພັດທະນາສາກົນຂອງປະເທດສະຫະລັດອາເມລິກາກ່າວວ່າ: ການໃຫ້ທຶນ ຄັ້ງນີ້ ເພື່ອສ້າງຄວາມເຂັ້ມແຂງພາຍໃນຊຸມຊົນທ້ອງຖິ່ນເພື່ອໃຫ້ເຂົາເຈົ້າເປັນຜູ້ນຳໃນການປັບປຸງສະພາບການສຳລັບຄອບຄົວຂອງເຂົາເຈົ້າເປັນຈຸດສຸມທີ່ສຳຄັນຂອງໂຄງການໃໝ່ຂອງພວກເຮົາ ແລະ ມີຄວາມຍິນດີທີ່ຈະສະໜັບສະໜູນຄວາມພະຍາຍາມເພື່ອໃຫ້ເດັກນ້ອຍໄດ້ມີສຸຂະພາບທີ່ດີມີໂອກາດໃນການຮ່ຳຮຽນ ແລະເຂົ້າເຖິງສັກກະຍະພາບຂອງການເປັນຜູ້ໃຫຍ່ທີ່ມີປະສິດທິພາບ”.
ເຖິງແມ່ນວ່າຈະມີການຂະຫຍາຍຕົວທາງດ້ານເສດຖະກິດແລ້ວກໍຕາມ, ສປປ ລາວ ມີການເສຍຊີວິດຂອງແມ່ ແລະ ເດັກນ້ອຍລວມທັງການຂາດສານອາຫານໃນອັດຕາທີ່ສູງສຳລັບປະເທດໃນຂົງເຂດອາຊີຕາເວັນອອກສ່ຽງໃຕ້. ປະມານ 44% ຂອງເດັກນ້ອຍໃນ ລາວ ແມ່ນມີພາວະຂາດສານອາຫານ ແລະ 27 % ແມ່ນອັດຕາຂອງເດັກນ້ອຍທີ່ມີ ນ້ຳໜັກຕ່ຳກວ່າມາດຕະຖານ.
ໂຄງການດັ່ງກ່າວຈັດຕັ້ງປະຕິບັດໂດຍອົງກອນຊ່ວຍເຫຼືອເດັກຮ່ວມກັບອົງການພັດທະນາຂອງປະເທດເນເທີແລນ (SNV) ໄດ້ເຮັດວຽກຮ່ວມກັບຜູ້ປະສານງານກ່ຽວກັບດ້ານສາທາລະນະສຸກລະດັບຊຸມຊົນ ແລະບັນດາໝູ່ບ້ານເພື່ອຝຶກອົບຮົມການໃຫ້ອາຫານເດັກອ່ອນ ແລະ ເດັກນ້ອຍຮ່ວມກັບແມ່ມານ ແລະເດັກນ້ອຍອາຍຸຕ່ຳກວ່າ 2 ປີ ນອກ ຈາກນັ້ນ, ສະມາຊິກຂອງໂຄງການຍັງຊ່ວຍເຫຼືອຊຸມຊົນໃນການປັບປຸງລະບົບສຸຂາພິບານອີກດ້ວຍ.
ການປະກາດໂຄງການໃໝ່ນີ້ເກີດຂຶ້ນໃນລະຫວ່າງການມາຢ້ຽມຢາມ ສປປ ລາວ ຄັ້ງທຳອິດຂອງທ່ານ ສະໄຕເວີ້ສ. ໃນໄລຍະການຢ້ຽມຢາມເພິ່ນໄດ້ໄປເບິ່ງ ໝູ່ບ້ານຢູ່ແຂວງຫຼວງພະບາງເພື່ອໄປເບິ່ງສະພາບກິດຈະກຳດ້ານສາທາລະ ນະສຸກ ແລະການສຶກສາ ກ່ອນທີ່ຈະ ເດີນທາງກັບໃນວັນທີ 29 ມັງກອນ, ເພິ່ນກໍໄດ້ເຂົ້າ ພົບພະນະທ່ານ ເອກສະຫວ່າງ ວົງວິຈິດ, ລັດຖະມົນຕີ ກະຊວງສາທາລະນະສຸກ, ພ້ອມດ້ວຍເອກອັກ ຄະລັດຖະທູດແຫ່ງ ສະຖານທູດສະຫະ ລັດອາເມລິກາ ທ່ານ ແດນຽວ ເອ ຄລູນພ້ອມດ້ວຍ ທີມງານຜູ້ຊົງຄຸນນະວຸດທັງ ຝ່າຍລາວ ແລະສະຖານທູດເອງ.
ຂໍຂອບໃຈຂໍ້ມູນຈາກ ສ ເສດຖະກິດຊສັງຄົມ